Muuse Biixi Cabdi, ayaa isaguna si hufan u sharraxay waxyaabaha diirrada lagu saari doono shirweynahan, kuwaas oo ay ugu waaweyn yihiin xoojinta kalsoonida da’yarta iyo weliba is aaminaadda bulshadu, waxana isaga oo arrimahaas ka hadlaya uu yidhi,“qoddobada shirkani falanqayn doono oo aynu doonayno inaynu halkan ku lafo gurno oo dad aqoonyahan ahi lafo guri doonaan waxa kamid ah inaynu falanqayno kalsoonida dhallinyarada, waayo marka dalalku ay kasoo baxaan dagaallada waxa luma kalsoonida iyo is aaminta dadka iyo wax wada qabsiga, waxana aynu doonaynaa inaynu halkan ku abuurto in da’da yaryar ee dhallinyaradu ay ka baxaan raadadkii dagaalladu maskaxdooda ku sameeyeen oo ay noqdaan qaar iskaashada oo ka baxa qoqobnaanta oo wax isku darsada, Shirkani waxa uu lafo-guri doonaa sidii uu u abuuri lahaa iskaashiga, isku kalsoonida, walaaltinimada iyo wax-wada lahaanshaha dhallinyarada Somaliland oo dhan.
